FENOMENE ARMONICE SPECIFICE ÎN MUZICA 
SECOLULUI XX OGLINDITE ÎN PASSACAGLIA DIN 
„PIERROT LUNAIRE” DE ARNOLD SCHONBERG 


Prof. univ. dr. HANS PETER TURK 
Academia de Muzică „Gheorghe Dima” Cluj-Napoca 


Hans Peter TURK, compozitor, muzicolog, profesor şi 
publicist. Compoziții vocal-simfonice, simfonice, muzică de 
cameră; lucrări pentru cor, orgă, pian; muzică de film (1). 
Publicaţii despre compozitorii transilvăneni Gabriel Reilich și 
Paul Richter; studii despre Bach, Mozart, Bartok, 
Lutosławski, Enescu și Toduţă. Profesor (din 1990) la 
disciplinele armonie și compoziţie (ciclul licenţial). 


REZUMAT 


Partea a 8-a Nacht (Noapte) din melodrama Pierrot Lunaire 
(1921, texte de Albert Giraud) de Arnold Schönberg 
constituie un reper de bază în creaţia pre-serială a 
compozitorului. Subintitulată Passacaglia, piesa de doar 26 de măsuri și dezvoltată pe o temă 
(celulă) de numai trei sunete (mi — sol — mi bemol) se distinge printr-o construcţie deosebit 
de concentrată și ingenioasă, în care celula tematică inițială este supusă unor proceduri 
variaţionale în permanentă evoluţie. Formele de inversare, recurenţă sau recurenţă inversată 


ale celulei, în desfășurare lineară sau în sinteză armonică verticală, anticipă in nuce, ceea ce 
va deveni mai târziu (începând cu Suita op. 25 pentru pian, 1921) serialismul, respectiv 
compoziţia cu cele 12 sunete, metodă de organizare a discursului muzical teoretizată și 
aplicată de Schönberg și de școala sa. 


Cuvinte cheie: celulă tematică, variaţiune continuă, pre-serialism 


Melodrama Pierrot lunaire op. 21 pentru voce (Sprechstimme), pian, flaut (și 
piccolo), clarinet (şi clarinet bas), vioară (şi violă), violoncel de Arnold Schönberg 
reprezintă una dintre lucrările de referinţă ale muzicii secolului al XX-lea. Scrisă în 
1912 pe texte ale poetului expresionist Albert Giraud, lucrarea marchează — în ceea 
ce priveşte aparatul fonic — tendinţa lui Schönberg înspre cameralizarea discursului 
muzical, aşa cum procedase deja cu șase ani în urmă cu Simfonia de cameră op. 9. 
În privinţa esenței discursului muzical, Pierrot lunaire defineşte anumite trăsături 
stilistice ce vor deveni esenţiale pentru muzica de mai târziu a lui Schönberg. 

Nu numai inventarea unui anume cântat vocal prin așa-zisul „Sprechgesang” 
(reluat ulterior în Moses und Aron), ci şi organizarea melodică şi armonică a 
discursului muzical anticipă anumite particularități de elaborare, așa cum le vom 
întâlni din clipa consolidării tehnicii de compoziţie cu cele 12 sunete (începând cu 
Suita op. 25 pentru pian, 1921). Cei zece ani, ce despart Suita op. 25 de Pierrot lunaire 
op. 21, constituie ani de căutare, în care Schönberg este preocupat de găsirea unor 
legi de organizare sonoră capabile să ofere muzicii „atonale” (termen de altfel 
respins de compozitor) un fundament riguros controlabil. Piesa nr. 8, intitulată 
Passacaglia, se afirmă ca un moment decisiv pe drumul parcurs de Schânberg de la 
o muzică aparent liberă (ca de pildă cele Șase piese mici pentru pian op. 19, 1911) 
înspre o muzică cu severe organizări sonore. Poate în nici una dintre lucrările pre- 
seriale ale lui Schânberg nu apare o densitate tematică atât de evidentă, astfel încât 
s-ar putea vorbi chiar de o ultra-tematizare, unde fiecare detaliu al Passacagliei 
reprezintă o esenţă tematică. Ideea de mai târziu a lui Schönberg de a dezvolta o 
lucrare pe baza unei serii de 12 sunete apare în această Passacaglie deja 
prefigurată, cu deosebirea că punctul de plecare nu-l constituie 12 sunete, ci doar 3 
sunete. Modalitatea elaborării discursului muzical în baza acestei celule unice 
demonstrează însă cât se poate de convingător că tehnica de compoziţie de mai 
târziu al lui Schönberg nu este o invenţie teoretică sau speculativă, ci tehnica în 
cauză are antecedente în creația compozitorului, fiind în cele din urmă rezultatul 
unui proces evolutiv organic. Logica și gândirea abstractă reprezintă în acest caz 
instrumente ajutătoare, prin care compozitorul a conștientizat și dezvoltat anumite 
fenomene caracteristice utilizate înainte mai mult sau mai puţin intuitiv. 
Iată, mai întâi, textul piesei nr. 8 într-o traducere liberă: 


Noapte 

Fluturi negri, uriași, 

au ucis strălucirea soarelui. 

O carte plină de vrajă, închisă 
se-ntinde orizontul tăcut. 


Din negura adâncimilor pierdute 

se ridică un parfum ce nimicește amintirea! 
Fluturi negri, uriași, 

au ucis strălucirea soarelui. 


Iar din ceruri spre pământ 

se lasă cu aripile grele 

monștri invizibili penste inimile oamenilor. 
Fluturi negri, uriași. 

Passacaglia transpune atmosfera sumbră a acestei poezii prin valorificarea 
timbrală a instrumentelor grave (eliminându-se flautul şi vioara). Tema 
passacagliei este alcătuită dintr-o succesiune caracteristică a trei sunete, în notație 
nefuncțională: 


Exemplul 1: 


De poe 


cunoscută de altfel și din muzica de dinaintea lui Schânberg, dar integrată în 


gândirea armonică funcțională: 


Exemplul 2: Sonata pentru pian op. 111 de Beethoven, partea I: 
N 


Pe la început de secol, această idee melodică s-a bucurat de o răspândire 
remarcabilă, constituind aproape un „bun al tuturor”, o piatră de construcție 
preferată de mai mulți compozitori. 


Exemplul 3: Debussy, Cvartet de coarde, partea a IV-a, 1893: 


ea P 


Scriabin, Sonata a 10-a, 1912-1913: 


pirea 


Hindemith, Leichte Fünf-Tonstücke, nr. 1, 1929: 

Hindemith, Simfonia Matthis Pictorul, partea I-a, 1934: 
„n A 2 fh 
e terei E 


Stravinski, Simfonia psalmilor, partea a Il-a, 1930: 


te potir —— 


Bartok, Muzica pentru coarde, partea I (p.a.) 1937: 


Se poate constata că succesiunea în cauză - în fond o terță mare 
cromatizată — se adaptează cu ușurință oricărui stil, astfel încât chiar și în zilele 
noastre mai poate constitui celulă constructivă, fie în cadrul seriei de 12 sunete, 


Exemplul 4: Pierre Boulez, Le marteau sans maître, p.a 3-a m.12-15: 


(i dok) een R a o a pp 


fie în cadrul unui discurs muzical de esenţă modală: 


Exemplul 5: Messiaen, Technique de mon langage musical 


Dacă s-ar proceda la permutaţii şi inversarea lor, s-ar obține o întreagă 
„familie intonaţională”: 


Exemplul 6: 
uta IO Ex.6 
Ene ie a el pa 
Se eho e = = 


Fiecare dintre aceste tricordii ar putea fi documentată prin idei muzicale 
aparținând unor compozitori ai secolului al XX-lea, întrucât esența cromatică 
particulară a formulei îi conferă în primul rând un loc printre stilemele muzicii 
contemporane. Printre variantele multiple distingem și anagrama muzicală a lui 
Enescu, a cărei importanță pentru creația compozitorului a fost relevată nu odată 
de către muzicologia noastră. 

Ciclul de 12 poeme al lui Schönberg pe versuri de Giraud apelează la 
această celulă şi variantele ei deosebit de frecvent şi, ca atare, ea nu rămâne o 
apariţie izolată, rezervată doar „Passacagliei”. 

Fără a intra în detaliile formei și fără a insista asupra aportului creator al 
lui Schönberg în ceea ce privește tehnica de variațiune pe ostinato precum și 
accepțiunea originală ideii de passacaglie pe care o întâlnim aici, menționăm totuși 
aliniatele mari. Lucrarea, de extensiunea a numai 26 de măsuri, este concepută în 

funcţie de cele trei strofe ale textului poetic, rezultând deci o tristroficitate 
(simetrică în privinţa numărului de măsuri), cu introducere și codă: 


Pe E ai RICA INI = 
Introd, Str, I Str I1 Str.III Coda 
| 3 m 7 m 6 m 7 m 5 m 
| (canon) (fugato) (sinteze) 


Introducerea instrumentală deja este în măsură să ilustreze acea frază 
premergătoare serialismului, menționată mai sus. Fiecare sunet provine din celula 
(= tema passacagliei), realizându-se în aparență un moment acordic, dar care în 
esență este format dintr-un stretto tematic: 


Exemplul 7: 


pa a OO A 
a 


Cele șase prezențe tematice urmează o eşalonare ascendentă, ghidată de intervalul 
terței mici, rezultând pe momentul intrărilor circumscrierea unui acord de septimă 


micșorată, ultima intrare fiind identică cu prima: 


Exemplul 8: 


De ee 


Dn 7? 


Prin menţinerea pe loc a şase dintre sunetele acestei coloane sonore (vezi 
exemplul 7, sunetele însemnate cu +), introducerea se încheie cu un acord pe şase 
voci, ce conţine cinci sunete diferite (basul este dublat la octava superioară). Acest 
acord care, prin dublarea unui element, este încă tributar concepţiei tradiționale 
(dublarea basului), este în acelaşi timp un acord sintetic, din care se vor decupa 
mai târziu alte acorduri: 

Exemplul 9: 


Expunerea tematică şi acordică a introducerii intrumentale marchează 12 
impulsuri sonore, respectiv 12 sunete dintre care, e drept, trei se repetă, astfel încât 
din totalul cromatic lipsesc sunetele si, re şi fa. Rămâne totuşi constatarea 
surprinzătoare că deschiderea discursului se realizează tocmai cu 12 sunete, 
Schönberg considerând, deci, ideea iniţială încheiată în urma prezentării unei 
duzine de sunete. Remarca dobândeşte o oarecare importanţă în lumina unor 
critici ce i s-au adus lui Schönberg mai târziu (între alţii şi de către Pierre Boulez), 
anume că temele sale se identifică întotdeauna cu seria și, în consecinţă, orice temă 
schânbergiană nu conţine mai multe sau mai puţine decât 12 sunete. Este adevărat 
că uniformizarea incriminată conţine aspecte de supunere față de sistem și emană 
rigoarea academică. Dar, în același timp, pare a fi și o predispoziţie a lui 
Schönberg, sesizabilă tocmai în creaţia pre-serială a lui Schönberg. 

lată, deci, introducerea, în registrul original și în instrumentaţia lui 
Schönberg, prin care se pun în evidenţă sonorităţile grave ale instrumentelor grave: 


Exemplul 10: 


e m === = | 
W. =e z 
pre > 


ojiii 


Idei muzicale constituite din 12 sunete apar și în alte lucrări ale lui 
Schönberg, fără a constitui totuși o preferinţă declarată. Asemănător acestui debut 
cu 12 sunete se prezintă începutul Cvartetului op. 7 


Exemplul 11: 


sau începutul din Trei piese pentru pian op. 11: 


Exemplul 12: 


Factura esențialmente polifonică a passacagliei acordă fiecărui instrument linii 
individualizate, pianul evoluând de regulă într-o scriitură la două voci (excepţii: 
începuturile strofelor 2 şi 3). Discursul instrumental pe patru voci reprezintă 
passacaglia propriu-zisă, „contrapunctată” de linia vocală. Deși „Sprechgesang”-ul 
se detașează ca manieră de execuţie de liniarismul instrumental, conţine totuși în 
multe momente variante ale temei de passacaglie, sau mersuri cromatice 
descendente, recte ascendente, asemănătoare cu cele instrumentale: 


Exemplul 13: 


110 


Fushe, odaie pevtucța lee a 


di (uv. 
| git d =: He ka aka + 
| du ie Of cdi 


QHT PE pu Ph m 


hd uit ika = Mu |hbaniugsn diit ~ 


Fragmentele vocale ilustrează modalitatea în care Schönberg mânuieşte tehnica 
variațiunii: celula de bază formează în mod evident materialul melodic principal, 
fiind prezentată ca atare (m. 10), în secvență descendentă (m. 19), ca variantă 
ornamentată cu „note de pasaj și schimb” (m. 11), precum şi în permutații sau 
permutații inversate (f, a inv, f inv, c inv, e inv). Una dintre particularitățile tehnicii 
seriale poate fi sesizată deja de pe acum, anume că sunetele de referință nu-și pierd 
semnificația prin mutațiile lor la octavă (vezi celulele a inv, f şi e inv din ex. de mai 
sus). 

Aspecte variaționale mult mai evoluate sunt însă promovate de liniile 
instrumentale. Canonul de 5 măsuri la unison sau la octava inferioară este inițiat 
de către clarinetul bas, urmat de violoncel și pian, în registrul grav (octava mare, 
contraoctava). După cele patru prezenţe ale temei de passacaglia în ritmul izocron 
al doimilor, clarinetul bas enunţă în m. 8 o variațiune ingenioasă a temei: sunetele 
pivot (mi, sol, si bemol) formează la rândul lor sunete inițiale pentru diminuţia 
ritmică a temei: 


Exemplul 14: 
a. 
e — => ac 
ae. J Ho 
An —— pA Pagi FF 
nn 


Ideea este imediat preluată de către basul pianului. Cele două intervenții 
realizează de fapt, o anticipație a strofei a Il-a, unde predomină atât pulsația 
optimilor (gradația ritmică față de pătrimile strofei a I-a), cât şi varianta de mai sus 
a temei de passacaglie. La sfârşitul primei strofe, tema este încredințată 


111 


Sprechgesang-ului (vezi ex. 13 clar. bas). Cromatismul linear își asumă și în 
continuare rolul uni element contrastant faţă de temă. 

Strofa a Il-a se desfăşoară într-un tempo mai alert (Etwas rascher), realizând 
pe fundalul temei în varianta exemplului 14 un fel de fugato, ce valorifică 
cromatica lineară a contrasubiectului, în mişcare ascendentă și descendentă. 
Remarcabil este faptul că unduirea cromatică se desfășoară exact în spaţiul 
circumscris chiar de sunetele temei de passacaglie, realizându-se astfel o 
centonizare a ambelor idei din strofa precedentă: 


Exemplul 15: 
Du Jtg 


Tar: 


Imitaţiile acestei idei cromatice la terță mică descendentă, octavă sau terță 
mică descendentă se apropie de aspectele unui fugato. Ritmica hemiolică 
favorizează pe parcurs acuplarea verticală a mișcărilor cromatice în sens contrar, 


respectiv în mixturi de cvarte mărite: 


Exemplul 16: 


În paralel se desfășoară în registrul grav al pianului acumulări-gradaţii ale 
temei de passacaglie, realizându-se o densitate maximă în ceea ce privește 
valorificarea ideii de bază. Nici un sunet nu este străin de temă, totul este esenţă. 
Secvența la terța descendentă pe o voce 


Exemplul 17: 


DE pg 

este reluată în măsurile următoare, cele două fraze secvențiale fiind cuplate acum 
în mixturi de terţe. Momentul este la rândul său reluat ca secvență la terță 
descendentă: 


Exemplul 18: 


O atenţie specială o reclamă valorile de pătrimi ale basului, fiecare notă 
integrându-se într-un fel sau altul în sfera tematică: 


Exemplul 19: 
d, iw: A 
FE PE iti E LE. 
F : i 


Concentrarea maximă a materialului în cadrul acestor două măsuri (m. 14-15) 
promovează concomitent și o gradație dinamică, ce va conduce înspre punctul 
culminant al passacagliei, marcat de sfârşitul strofei a II-a: 


Exemplul 20: 


La începutul strofei a Il-a apare pe parcursul a trei măsuri în partida pianului un 
fel de „acompaniament armonic” (quasi basso continuo), ce pare a avea la prima 
vedere un rol subordonat. O analiză mai atentă evidenţiază însă augmentarea 
temei, în imitație la triton faţă de bas. Apar deci concomitent sau succesiv trei 
aspecte ale temei: ritmica originală, diminuţia şi augmentarea: 


pi 
pi iti îs 


a = =: a TR, T 3 


Materialul acordic provine din acordul sintetic (vezi exemplul 9). Sunetele repetate 
anticipă aici o manieră schânbergiană, ce va fi şi ea supusă mai târziu unor 
observaţii critice din partea lui Boulez. „Ritmica plictisitoare” (după Boulez) a lui 
Schönberg, manifestată în perioada sa serială, are la bază, printre altele, şi acest 
fenomen al notelor repetate, prin care sunetele seriei se derulează mai puțin rapid, 
dar care, într-adevăr, pot genera la un moment dat o suprasaturaţie. Partea I din 
cvartetul nr. III op. 30 este elocventă în această privinţă: 


Exemplul 22: 


şi nu constituie un caz izolat în creaţia lui Schönberg. 

Ultima strofă prezintă sinteze ale celulei ințiale, sub forma unor 
suprapuneri variate, evoluții secvențiale, noi variante ritmice ş.a. Chiar prima 
măsură demonstrează posibilități combinatorii ingenioase: celulele a și b în sinteză 
verticală la pian, concomitent cu un stretto hemiolic între violoncel și clarinet. 

Exemplul 23: 


Varianta melodică a stretto-ului (cu transpoziția la octava superioară a 
ultimului sunet) apare imediat sintetizată sub formă acordică şi în inversare: 


Exemplul 24: 


In același timp, vocea inferioară a pianului aduce o variaţiune ornamentală 
a temei, care aminteşte întrucâtva de variaţiunea cu flaut din finalul Simfoniei a IV- 
a de Brahms: 


Exemplul 25: 

Registrul relativ înalt, cu care debutează strofa a III-a, nu constituie altceva 
decât un punct de plecare pentru evoluții cromatice descendente, în care diminuția 
ritmică a temei este dusă şi mai departe (sextolete, față de optimile precedente, 
astfel încât contrastul de tempo față de strofa precedentă apare atenuat). 
Traiectoria descendentă însemnează, în același timp, o nouă centonizare în baza 
temei şi a contrasubiectului. Suprapunerea mișcărilor directe şi inverse (la pian) se 
desfășoară în fond ca pasaje de terță mici și în sens contrar: 


Exemplul 26: 


gne 


— 


Frazarea însă evidenţiază adevăratul substrat al momentului: 


Exemplul 27: 


Tema propriu-zisă se află în același timp figurată la clarinet bas: 


Exemplul 28: 
O 
T ' i 
aE D -r = 1 
Be ba pp E ep Per pei lut 


— 


O nouă etapă revine asupra sextoletelor tematice, dar prezintă o nouă 
combinaţie celulară: forma originală, cu recurența inversată (0 + R1). Aceeași 
combinaţie apare augmentată la clarinet în timp ce violoncelul subliniează evoluția 
cromatică descendentă în spiritul contrasubiectului inițial: 

Exemplul 29: 


Dame 4 dv: 
& 


Ba ===: == 


În fine, pe mişcarea continuă descendentă a instrumentelor, 
„Sprechgesang”-ul intonează o ultimă oară tema passacagliei, prelungindu-și 
recitarea peste prima măsură a codei. Încheierea vocală ar putea fi privită ca o 
aluzie la cadențele similare ale recitativelor barocului, prin saltul descendent de 
cvartă: 


Exemplul 30: 
& tad 


= > = e 
Piu the, ochun Due ku fab je? 


Coda apare ca o rememorare a introducerii, cu îngemănări asemănătoare ale 
celulei de bază: 


Exemplul 31: 


`$ FeR 

Passacaglia din Pierrot lunaire se prezintă asemenea unei realizări vizionare 
în ansamblul creaţiei lui Schönberg. Coerenţa deosebită a discursului muzical, 
rigoarea elaborării, precum și ingeniozitatea soluţiilor combinatorice îi conferă un 
loc însemnat printre lucrările premergătoare serialismului. Anumite legi formulate 
mai târziu de către Schânberg se pot întrezări aici cu claritate. Discursul polifonic 
oferă fiecărui participant posibilitatea de a contribui — în funcţie de particularitățile 
emisiei sonore la variațiunea continuă a unei celule de bază. Variantele ei 
intonaționale acoperă o arie largă, ce nu se rezumă doar la original, inversare, 
recurenţă și recurența inversată — stările de bază ale seriei, fixate chiar de către 
Schönberg. Având în vedere particularitățile de elaborare, s-ar putea așeza 
deasupra acestei lucrări un motto, extras din Maeștrii cântăreți de Wagner unde, la 
întrebarea lui Stolzing: 

„Cum trebuie să încep, după regulă?” 
Hans Sachs răspunde: 
„i-o formulezi singur, iar apoi o urmezi.” 

